Budai Attila e-learning tudományos műhely kutatási terv 2018/2019

# A műhely tervezett tevékenységei

## Projektek

* [INFOPÁLYA – EFOP-3.4.4–16-2017–00017](https://infopalya.gdf.hu/)
A felsőoktatásba való bekerülést elősegítő készségfejlesztő és kommunikációs programok megvalósítása, valamint az MTMI szakok népszerűsítése a felsőoktatásban.
* Részvétel az ILIAS e-learning keretrendszer magyar nyelvű verziójának fejlesztésében

## Rendezvények

* E-learning Műhely, ILIAS workshop, részvétel az eLearning Fórumon (workshoppal, szekcióval)
* Részvétel a XIX. eLearning Fórum szervezésében,

# Személyekre, csoportokra bontott kutatási elképzelések

## Berecz Antónia

2018: Intézményszintű e-learning stratégiák modelljeinek osztályozása

* Felsőoktatási intézmények e-learning stratégiáinak vizsgálata. Digitális elemek beépítése az oktatási gyakorlatba. A felsőoktatási intézmények stratégiáiban nem helyeznek megfelelő hangsúlyt oktatási gyakorlatukban a digitális elemek integrált használatára. Ezért időszerű és fontos foglalkozni az e-learning stratégiákkal, valamint az azok megvalósításában hatékony mintákat adó, osztályokba sorolt e-learning modellekkel.
* Az e-learning stratégia értelmezése, összetevőinek áttekintése, a stratégiák osztályozásásának kialakítása. Cél az e-learning stratégia értelmezésének (jelentésének, készítésének és szintjeinek) áttekintése. Emellett cél néhány, egymástól lényegesen különböző elméleti és gyakorlatban használt e-learning stratégia modell megvizsgálása és e-learning stratégia osztályba sorolása.
* A kutatási eredmények gyakorlati hasznosítása - iránymutatás, lehetőségek oktatási intézmények számára. Eredményként a kutatást záró publikáció ráirányítja a figyelmet arra, hogy széles palettáról választhat az oktatási intézmény mintát/modellt, ha saját e-learning modelljének kidolgozásához vagy átdolgozásához fog hozzá.

## Dr. Hülber László PhD

* Digitális tartalom, tananyag értékelési rendszerek vizsgálata, fejlesztése
* GDF Informatikai Intézetének komplex digitális tananyagfejlesztési stratégiájának kutatás alapú kidolgozása
* Önálló tanulásra alkalmas digitális tananyagfejlesztés módszertanára vonatkozó szakirodalom szintetizálása, publikációs tevékenység végzése
* Önálló tanulásra alkalmas kísérleti digitális tananyagok fejlesztése, hatásvizsgálatok folytatása, publikációs tevékenység végzése

## Dr. Jarosievitz Beáta  PhD

Kutatásalapú tanítás /tanulás (’inquiry-based learning’, IBL) a felsőoktatásban IKT-val

Kulcsszavak: kutatás alapú tanulás, konstruktivista tanulásfelfogás, kísérlet, fizikaoktatás

Cél: további tananyagrészek kidolgozása, feldolgozása a mechanika, villamosságtan, modern fizika témaköréből, saját készítésű eszközökkel, IKT-val.

A tananyag feldolgozásának vizsgálata (előny, hátrány).

Mérési jegyzőkönyvek, digitális tananyag részletek kidolgozása, ILIASBAN való közzététele.

## Dr. Szász Antónia PhD

* Oktatási eszközök és módszerek hatásának vizsgálata
	+ információbiztonsági képzések és az alkalmazott oktatási módszerek, eszközök hatásának mérése
* Képzési célok megvalósításának vizsgálata, az attitűdváltozás mérése
* ILIAS fejlesztések módszertani elemzése és alkalmazásának vizsgálata